open-index/open-wikipedia-markdown huggingface dataset:
Μις Γκραντ Ιντερνάσιοναλ

Ο διαγωνισμός ομορφιάς **Μις Γκραντ Ιντερνάσιοναλ** () είναι ένας ετήσιος διαγωνισμός ομορφιάς που προωθεί την παγκόσμια ειρήνη και τάσσεται ενάντια σε κάθε είδους πόλεμο και βία. Μαζί με τους διαγωνισμούς Μις Υφήλιος και Μις Κόσμος, ο διαγωνισμός Μις Γκραντ Ιντερνάσιοναλ είναι ένας από τους τρεις μεγαλύτερους διαγωνισμούς ομορφιάς στον κόσμο, όσον αφορά τη δημοτικότητα στα κοινωνικά δίκτυα. Είναι επίσης και ο νεότερος **Γκραν Σλαμ** διεθνής διαγωνισμός ομορφιάς και θεσμοθετήθηκε στο Ταϊλάνδη από τον Ναβάτ Ιτσαραγκρισίλ το 2013.

Το 2015 η Δομινικανή Ανέα Γκαρσία έχασε τον τίτλο της,  Έτσι, ο τίτλος πέρασε στη φιναλίστ από την Αυστραλία, Κλαίρη Ελισάβετ Πάρκερ.

Στο διαγωνισμό του 2019, ο οποίος διεξήχθη στο Καράκας της Βενεζουέλας, Μις Γκραντ Ιντερνάσιοναλ στέφθηκε η 19χρονη Βαλεντίνα Φιγκέρα Μοράλες, από τις Βενεζουέλα. Είναι η πρώτη Μις Γκραντ Ιντερνάσιοναλ που κέρδισε τον τίτλο στην πατρίδα της.

Η νικήτρια του διαγωνισμού ομορφιάς Μις Γκραντ Ιντερνάσιοναλ κερδίζει χρηματικό έπαθλο 40000 δολαρίων ως ανταμοιβή.

## Κάτοχοι του τίτλου
}
|
|
|Καράκας, Βενεζουέλα
|60
|-
|2020
|Αμπένα Αππία 
|
| 
|Μπανγκόκ, Ταϊλάνδη
|63
|-
|2021
|Νγκουγιέν Θουκ Θούι Τιεν 
|
|
|Μπανγκόκ, Ταϊλάνδη 
|59
|-
|2022
|Ισαβέλλα Μένιν 
|
|
|Τζακάρτα, Ινδονησία 
|68
|-
|2023
|Λουτσιάνα Φούστερ
|
|
|Χο Τσι Μιν, Βιετνάμ
|69
|-
|2024
|Ρέιτσελ Γκούπτα
|
|
|Μπανγκόκ, Ταϊλάνδη 
|68
|}
### Σημείωση

### Πινακοθήκη

File:Rachel Gupta MGI24.png|**Μις Γκραντ Ιντερνάσιοναλ 2024**Ρέιτσελ Γκούπτα
File:Luciana Fuster 2023.png|**Μις Γκραντ Ιντερνάσιοναλ 2023**Λουτσιάνα Φούστερ
File:Isabella Menin.png|**Μις Γκραντ Ιντερνάσιοναλ 2022**Ισαβέλλα Μένιν
File:Nguyễn Thúc Thùy Tiên 2021.png|**Μις Γκραντ Ιντερνάσιοναλ 2021**Νγκουγιέν Θουκ Θούι Τιεν
File:Abena Akuaba Appiah.png|**Μις Γκραντ Ιντερνάσιοναλ 2020**Αμπένα Αππία
File:Valentina Figuera Morales.png|**Μις Γκραντ Ιντερνάσιοναλ 2019**Βαλεντίνα Φιγκέρα
File:Clara Sosa on FarangDay.jpg|**Μις Γκραντ Ιντερνάσιοναλ 2018**Κλάρα Σόσα
File:Miss Grand International 2017 visited Embassy of Peru in Bangkok 01 (cropped).jpg|**Μις Γκραντ Ιντερνάσιοναλ 2017**Μαρία Χοσέ Λορά
File:Ariska Putri Pertiwi in Ministry of Tourism and Creative Economy of The Republic of Indonesia Press Conference (1) (cropped).jpg|**Μις Γκραντ Ιντερνάσιοναλ 2016**Αρίσκα Πούτρι Περτίγου
File:Claire Parker.png|**Μις Γκραντ Ιντερνάσιοναλ 2015**Κλερ Ελίζαμπεθ Πάρκερ
File:Daryanne Lees.png|**Μις Γκραντ Ιντερνάσιοναλ 2014**Λις Γκαρσία
File:Janelee Chaparro.png|**Μις Γκραντ Ιντερνάσιοναλ 2013**Τζέινλι Τσαπάρρο


## Εκπρόσωποι από την Ελλάδα και την Κύπρο

Η Αναστασία Παπατσορίου και η Αναστασία Κατμερτζ είναι η μοναδική Ελληνίδα που έχει γίνει μέλος το διαγωνισμός ομορφιάς *Μις Γκραντ Ιντερνάσιοναλ*, το 2013 και το 2014 αντίστοιχα.

Η Κύπρος δεν έχει συμμετάσχει ποτέ στον διαγωνισμό.

## Παραπομπές


## Εξωτερικοί σύνδεσμοι

* Επίσημος ιστότοπος του Μις Γκραντ Ιντερνάσιοναλ

Γκραντ Ιντερνάσιοναλ
Ουάργκλα

Η **Ουάργκλα** (βερβερικές γλώσσες: *Wargren* ή *Wargla*, /*Ουαρτζιλάν*, ή  *Ουαράκλα*, παλαιά βερβερική ονομασία: *Wareglan*) είναι η πρωτεύουσα της ομώνυμης επαρχίας στην έρημο της Σαχάρας στη νότια Αλγερία. Διαθέτει ανθηρή πετρελαιοβιομηχανία και φιλοξενεί ένα από τα πανεπιστήμια της Αλγερίας, το Πανεπιστήμιο της Ουάργκλα. Η κοινότητα της Ουάργκλα είχε πληθυσμό 133.024 κατοίκων στην απογραφή του 2008, από 112.339 το 1998 σημειώνοντας ετήσιο ρυθμό αύξησης 1,7%. 

## Ιστορικά στοιχεία
Σύμφωνα με τον Ιμπν Χαλντούν η πόλη ιδρύθηκε από τους Μπανού Ουάργκλα οι οποίοι, συνοδευόμενοι από τμήματα των Μαγκράουα και Μπανού Ιφράν, άφησαν την περιοχή του Τλεμσέν και ίδρυσαν την Ουάργκλα. Αυτοί οι Βέρβεροι της Ουάργκλα στη συνέχεια ενστερνίστηκαν τα δόγματα των Ιμπάντι, που αργότερα έκανε την πόλη ελκυστικό καταφύγιο για τους πολίτες του Ταχέρτ. 

Τον 11ο αιώνα, οι Μπανού Χιλάλ, μια αραβική φυλή που ζούσε μεταξύ του Νείλου και της Ερυθράς Θάλασσας, εγκαταστάθηκε στην Τυνησία, την Τριπολιτανία (δυτική Λιβύη) και την Κωνσταντίνη (ανατολική Αλγερία) που ήταν τμήμα της Ουάργκλα. 

## Σύγχρονη πόλη
Η πόλη ήταν ένα σημαντικό τουριστικό θέρετρο μέχρι την εμφύλια σύρραξη της δεκαετίας του 1990. Πολλοί τουρίστες αγόραζαν ρόδα της ερήμου στο *σουκ λ'εχτζάρ*, την παλιά αγορά πετρωμάτων. Το σουκ, ή αγορά, είχε πολλά παραδοσιακά καταστήματα γεμάτα τεχνουργήματα, παραδοσιακά αντικείμενα και τοπικά προϊόντα. 

Δίπλα στην παλιά λαχαναγορά βρίσκονται τα δύο παλαιότερα τζαμιά της πόλης, το «αλ-Μαστζίντ αλ-Ατίκ» που μεταφράζεται ως «το παλιό τζαμί» και το παλιό τζαμί Ιμπάντι, που φιλοξένησε έναν από τους πιο γνωστούς ισλαμιστές μελετητές της πόλης, τον Ταλέμ ετ-Ταγιέμπ. 

Ορισμένοι από τους κατοίκους της Ουάργκλα μιλούν τη γλώσσα Ουαργκλί, η οποία αποτελεί μέρος της υπο- ομάδας των γλωσσών Ζενάτι των βόρειων βερβερικών γλωσσών. 

## Κλίμα
Η Ουάργκλα έχει ερημικό κλίμα (Κλιματική ταξινόμηση Κέππεν *BWh*) τυπικό της ερήμου Σαχάρας στην οποία βρίσκεται. Η πόλη έχει πολύ μακρά και θερμά καλοκαίρια και μικρούς και ευχάριστους χειμώνες. Οι μέσες θερμοκρασίες της πόλης είναι η υψηλότερη από τις μεγάλες πόλεις της Αλγερίας. 
αριστερά|μικρογραφία|Άποψη οδού της Ουάργκλα

## Παραπομπές


Κατηγορία:Πόλεις της Αλγερίας
Κλειστό Γυμναστήριο Νεάπολης Λάρισας

Το **Κλειστό Γυμναστήριο Νεάπολης Λάρισας** είναι κλειστό γήπεδο στη Νεάπολη της Λάρισας, στην Ελλάδα. Το γήπεδο χρησιμοποιείται για αγώνες καλαθοσφαίρισης και πετοσφαίρισης. Αποτελεί μέρος του συγκροτήματος του Εθνικού Αθλητικού Κέντρου Λάρισας.

Η μόνιμη χωρητικότητα του γηπέδου για αγώνες καλαθοσφαίρισης είναι 4.000 άτομα, χρησιμοποιώντας μόνο τα μόνιμα καθίσματα ανώτερης βαθμίδας και 5.500 με τη χρήση των ανασυρόμενων κατώτερων κερκίδων. Η χωρητικότητα του γηπέδου για αγώνες πετοσφαίρισης είναι 4.000 άτομα, χρησιμοποιώντας μόνο τα μόνιμα καθίσματα ανώτερης βαθμίδας και 6.500 με τις ανασυρόμενες κατώτερες κερκίδες.

## Ιστορία
Το γήπεδο άνοιξε το 1995. Με τα χρόνια, έχει χρησιμοποιηθεί σε διάφορες χρονικές περιόδους, ως έδρα των τοπικών ομάδων καλαθοσφαίρισης, Γ.Σ. Λάρισας, ΑΕΛ 1964, Ολύμπια Λάρισας και Λάρισα, οι οποίες όλες αγωνίστηκαν στην κορυφαία κατηγορία, την Α1 Εθνική. Χρησιμοποιείται επίσης ως έδρα της γυναικείας ομάδας πετοσφαίρισης, Φιλαθλητικός Λαρισαϊκός και Ένωση Αθλοπαιδιών Λάρισας - Πήγασος (ΕΑΛ).

Το γήπεδο ανακαινίστηκε το 2017.

## Εκδηλώσεις που έχει φιλοξενήσει

* Φάση Ομίλων του Παγκοσμίου Κυπέλλου Νέων ανδρών: (1995) 
* Φάιναλ Φορ Ευρωλίγκα γυναικών: (1997) 
* Φάιναλ Φορ Κυπέλλου Ελλάδας: (2003)

## Παραπομπές


## Εξωτερικοί σύνδεσμοι
* Πληροφορίες σχετικά με το γήπεδο @ Stadia.gr 
* Εξωτερική Εικόνα του Κλειστού Γυμναστηρίου Νεάπολης Λάρισας 
* Εσωτερική Εικόνα 1 του Κλειστού Γυμναστηρίου Νεάπολης Λάρισας 
* Εσωτερική Εικόνα 2 του Κλειστού Γυμναστηρίου Νεάπολης Λάρισας

Κατηγορία:Κλειστά στάδια στην Ελλάδα
Κατηγορία:Γήπεδα καλαθοσφαίρισης στην Ελλάδα
Κατηγορία:Γήπεδα πετοσφαίρισης στην Ελλάδα
Κατηγορία:Γήπεδα χειροσφαίρισης στην Ελλάδα
Κατηγορία:Κτίρια και κατασκευές στην Περιφερειακή Ενότητα Λάρισας
Κατηγορία:Αθλητικές εγκαταστάσεις στη Λάρισα
Κλειστό Γυμναστήριο Καλλιθέας Ρόδου

Το **Κλειστό Γυμναστήριο Καλλιθέας Ρόδου**, επίσης γνωστό ως **Παλέ ντε Σπορ Καλλιθέας**, είναι κλειστό γήπεδο που βρίσκεται στην Καλλιθέα της Ρόδου στην περιοχή Φαληράκι. Το γήπεδο χρησιμοποιείται κυρίως για αγώνες καλαθοσφαίρισης και πετοσφαίρισης. Η χωρητικότητα του γηπέδου είναι 1.400 ατόμων σε μόνιμες θέσεις, και 2.000 άτομα, με τις ανασυρόμενες θέσεις.

## Ιστορία
Το αρχικό γήπεδο ολοκληρώθηκε το 2014 με χωρητικότητα 820 θέσεων. Στη συνέχεια υπέστη διάφορες επεκτάσεις - ανακαινίσεις, μέχρι να φτάσει στη σημερινή του (2023) μορφή, και να αποτελεί ένα κόσμημα για το «Σμαραγδένιο νησί». Το κλειστό γυμναστήριο φιλοξενεί το μπάσκετ και το βόλεϊ. Έχει συνολική επιφάνεια 2.600 τ.μ. και οι εγκαταστάσεις περιλαμβάνουν αποδυτήρια, ιατρείο, αίθουσα ενδυνάμωσης, γραφεία διοίκησης, κυλικείο, δημοσιογραφικά θεωρεία και αίθουσες πολλαπλών χρήσεων.

## Αθλητικές Χρήσεις
Στο γήπεδο φιλοξενήθηκε το Φάιναλ-4 του Κυπέλλου Ελλάδας πετοσφαίρισης ανδρών 2017-18, ο τελικός του Σούπερ καπ Ελλάδος πετοσφαίρισης Ανδρών το 2021 καθώς και το Φάιναλ-4 του Σούπερ Καπ Καλαθοσφαίρισης Ανδρών 2022.

Ο σύλλογος καλαθοσφαίρισης, «Α.Ε. Καλλιθέας Ρόδου», χρησιμοποιεί το γήπεδο ως έδρα του. Το γήπεδο έγινε η έδρα του επαγγελματικού συλλόγου καλαθοσφαίρισης «Α.Ο. Κολοσσός Ρόδου», που αγωνίζεται στην Α1 Εθνική από την περίοδο 2019-20. 

## Άλλες χρήσεις
Κατά τη διάρκεια της Πανδημίας COVID-19 στην Ελλάδα το γυμναστήριο λειτούργησε ως το μεγάλο εμβολιαστικό κέντρο της Ρόδου.

## Παραπομπές


## Εξωτερικοί σύνδεσμοι - Πηγές
* Κλειστό Γυμναστήριο Καλλιθέας Ρόδου www.stirixistech.com 
* Εσωτερική όψη του Γυμναστηρίου www.kolossosbc.gr 
* Εικόνα του εξωτερικού του Παλέ ντε Σπορ basketa.gr
* Εικόνα 1 του εσωτερικού του Παλέ ντε Σπορ www.esake.gr
* Εικόνα 2 του εσωτερικού του Παλέ ντε Σπορ  www.sport24.gr
* Εικόνα 3 του εσωτερικού του Παλέ ντε Σπορ  www.sport24.gr
* Πρόσβαση στο Κλειστό Γυμναστήριο Καλλιθέας Ρόδου moovitapp.com  

Κατηγορία:Κλειστά στάδια στην Ελλάδα
Κατηγορία:Γήπεδα καλαθοσφαίρισης στην Ελλάδα
Κατηγορία:Γήπεδα πετοσφαίρισης στην Ελλάδα
Κατηγορία:Αθλητικές εγκαταστάσεις στη Ρόδο
Λεκτικός Επεξεργαστής

Ο όρος **λεκτικός επεξεργαστής** αναφέρεται σε:

* Λεκτικός Επεξεργαστής (ράπερ)
* Λεκτικός επεξεργαστής
Canis lepophagus

thumb|right|250px|Η χρονολογική σειρά των κυνοειδών επισημαίνοντας τον Canis lepophagus με κόκκινο (Tedford & Wang)
Ο ***Canis lepophagus*** (*Κύων ο λαγωοφάγος*) είναι εξαφανισμένο είδος κυνίδη που ήταν ενδημικό σε μεγάλο μέρος της Βόρειας Αμερικής κατά το Πρώιμο Πλειόκαινο. Είναι αξιοσημείωτος διότι η γενεαλογία του προτείνεται να έχει οδηγήσει τόσο στους λύκους όσο και στα κογιότ.

Το πρώτο αρχείο απολιθωμάτων ευρέθη στο Cita Canyon του Τέξας. Οι επακόλουθες ανακαλύψεις δειγμάτων εντοπίστηκαν σε τέσσερις άλλες τοποθεσίες του Τέξας, στο Tonuco Mountain, στο Νέο Μεξικό, στη δυτική Ουάσιγκτον στον Ποταμό Σάντα Φε, Φλόριντα στο Black Ranch της βόρειας Καλιφόρνιας, σε περιοχές στη Νεμπράσκα, το Άινταχο, τη Γιούτα και την Οκλαχόμα.

## Παραπομπές


Κατηγορία:Λύκος
Σάρα φαν ντε Χερ

Η **Σάρα βαν ντε Χερ** (ολλ. *Sara Anna van de Geer*, γεν. στις 7 Μαΐου 1958, Λέιντεν) είναι Ολλανδή στατιστικολόγος που εργάζεται ως καθηγήτρια στο τμήμα Μαθηματικών στο Ελβετικό Ομοσπονδιακό Ινστιτούτο Τεχνολογίας Ζυρίχης .  Η Sara van de Geer είναι η κόρη του ψυχολόγου John P. van de Geer. 

## Βιογραφία
Έλαβε το μεταπτυχιακό της δίπλωμα το 1982 και το διδακτορικό της στα μαθηματικά το 1987 από το πανεπιστήμιο του Λέιντεν .  Η διατριβή της, με τίτλο *Regression Analysis and Empirical Processes*, ολοκληρώθηκε υπό την υποπτεία των Willem Rutger van Zwet και Richard D. Gill .  

Δίδαξε στο Πανεπιστήμιο του Μπρίστολ από το 1987 έως το 1988, στο Πανεπιστήμιο της Ουτρέχτης από το 1989 έως το 1990, στο Πανεπιστήμιο του Λέιντεν από το 1990 έως το 1997 και από το 1999 έως το 2005, και στο Paul Sabatier πανεπιστήμιο στην Τουλούζη της Γαλλίας από το 1997 έως το 1999,  πριν μετακομίσει ως καθηγήτρια στο Ελβετικό Ομοσπονδιακό Ινστιτούτο Τεχνολογίας Ζυρίχης τον Σεπτέμβριο του 2005.   Εκεί, υπήρξε η πρώτη γυναίκα καθηγήτρια στο Τμήμα Μαθηματικών.  

Ήταν προσκεκλημένη ομιλήτρια στο Διεθνές Συνέδριο Μαθηματικών το 2010.  

Είναι μέλος της Ακαδημίας Επιστημών Leopoldina και του Διεθνούς Στατιστικού Ινστιτούτου,  μέλος της Βασιλικής Ολλανδικής Ακαδημίας Τεχνών και Επιστημών, και εταίρος του Ινστιτούτου Μαθηματικών Στατιστικής .     Ήταν Πρόεδρος της Εταιρείας Bernoulli της Μαθηματικής Στατιστικής και των Πιθανοτήτων για το διάστημα 2015-2017.  Το 2018 διορίστηκε μέλος της Επιστημονικής Επιτροπής του Ινστιτούτου Μαθηματικών Ερευνών του Oberwolfach .   

## Βιβλιογραφία

### Εγχειρίδια και σημειώσεις διαλέξεων

*     
*     
*      
*        
*      

## Εξωτερικοί σύνδεσμοι

* 

## Παραπομπές


Κατηγορία:Ολλανδοί επιστήμονες
Κατηγορία:Ολλανδοί μαθηματικοί
Εξέλιξη του λύκου

thumb|250px|Εικονογράφηση ενός κρανίου πλειστόκαινου λύκου που βρέθηκε στο Σπήλαιο Κεντς (Kents Cavern), Τορκί, Αγγλία

Η **εξέλιξη του λύκου** συνέβη σε γεωλογική χρονολογική κλίμακα τουλάχιστον 300 χιλιάδων ετών. Ο γκρίζος λύκος *Canis lupus* είναι ένα ιδιαίτερα ευπροσάρμοστο είδος που είναι σε θέση να υπάρχει σε εύρος περιβάλλοντων και έχει ευρεία εξάπλωση σε όλο το Ολαρκτικό. Μελέτες σε σύγχρονους γκρίζους λύκους έχουν εντοπίσει ιδιαίτερους υποπληθυσμούς που ζουν σε κοντινή απόσταση μεταξύ τους.
Αυτή η παραλλαγή στους υποπληθυσμούς συνδέεται στενά με τις διαφορές στο περιβάλλον - βροχόπτωση, θερμοκρασία, βλάστηση και θηραματική ειδίκευση - που επηρεάζουν την κρανιοδοντική πλαστικότητα.

Τα αρχαιολογικά και παλαιοντολογικά αρχεία δείχνουν συνεχή παρουσία του γκρίζου λύκου τουλάχιστον για τα τελευταία 300.000 χρόνια.
Αυτή η συνεχής παρουσία έρχεται σε αντίθεση με τις γονιδιωματικές αναλύσεις, οι οποίες υποδηλώνουν ότι όλοι οι σύγχρονοι λύκοι και οι σκύλοι κατάγονται από έναν κοινό προγονικό πληθυσμό λύκων που υπήρχε μόλις πριν από 20.000 χρόνια. Αυτές οι αναλύσεις υποδηλώνουν μια κάθοδο του πληθυσμού, ακολουθούμενη από μια ταχεία ακτινωτή διαφοροποίηση από έναν προγονικό πληθυσμό σε μια εποχή κατά τη διάρκεια ή αμέσως μετά το τελευταίο παγετωνικό μέγιστο. Αυτό σημαίνει ότι οι αρχικοί πληθυσμοί λύκων υπερνικήθηκαν από έναν νέο τύπο λύκου που τους αντικατέστησε. Ωστόσο, η γεωγραφική προέλευση αυτής της ακτινωτής διαφοροποιήσεως δεν είναι γνωστή.

## Παραπομπές


Κατηγορία:Φυλογενετική
Κατηγορία:Γενετική
Κατηγορία:Εξελικτική βιολογία
Μάρι Κιβινιέμι

Η **Μάρι Κιβινιέμι** γεννήθηκε στις 27 Σεπτεμβρίου 1968 και είναι Φινλανδή πολιτικός και πρώην πρωθυπουργός της χώρας, ενώ, από το 2010 έως και το 2011, ήταν η δεύτερη γυναίκα πρωθυπουργός της Φινλανδίας, μετά την Ανέλι Γιαατενμάκι.

## Πρώιμη ζωή
Η Κιβινιέμι γεννήθηκε και μεγάλωσε στην αγροτική Νότια Οστροβοθνιά, ενώ ο πατέρας της και η μητέρα της ήταν αγρότες στο επάγγελμα. Ως έφηβη όπου σπούδαζε στο γυμνάσιο, πέρασε ένα χρόνο από τη ζωή της στη Γερμανία, στα πλαίσια ανταλλαγής μαθητών. Σπούδασε στο Πανεπιστήμιο του Ελσίνκι οικονομικά. Ενώ το 1994 έλαβε το μεταπτυχιακό της πάνω στις πολιτικές επιστήμες.

## Πολιτική
Η Κιβινιέμι ξεκίνησε να ασχολείται με την πολιτική, αφού στις Γενικές εκλογές του 1991 έβαλε υποψηφιότητα, όμως δεν εκλέχθηκε έλαβε περίπου 5000 ψήφους. Ενώ διετέλεσε και γραμματέας της νεολαίας του Κεντρώου Κόμματος. Στις εκλογές του 1995 έλαβε περίπου 9300 ψήφους και εκλέχθηκε βουλευτής στη Οστροβοθνιά. Ενώ από το 2012 είναι μέλος του δημοτικού συμβουλίου του Ελσίνκι.

## Αρχηγός του Κεντρώου Κόμματος
Το 2003 η Κιβινιέμι εξελέγη αντιπρόεδρος του κόμματος της μέχρι και τον Ιούνιο του 2010, αφού διαδέχθηκε στην αρχηγία του Κέντρου τον πρωθυπουργό Μάτι Βάνχανεν, ενώ η ίδια διετέλεσε και ειδικός σύμβουλος του. Επίσης κατά την περίοδο 2004-2008 έχει υπηρετήσει σε διάφορα υπουργεία.

Στις 22 Ιανουαρίου 2010, μόλις ένα μήνα από την ανακοίνωση, ότι θα αποχωρήσει από την αρχηγία του κόμματος του Κέντρου στο συνέδριο το καλοκαίρι του 2010, η ίδια έβαλε υποψηφιότητα για την πλήρωση της θέσης του προέδρου του Κέντρου. Ενώ η προεκλογική εκστρατεία της ξεκίνησε και επίσημα τον Απρίλιο. Στις εκλογές όπου έγιναν η ίδια κέρδισε τον αντίπαλο της με 1357 έναντι 1035 ψήφων. 

## Πρωθυπουργός
Ο Πρωθυπουργός Μάτι Βάνχανεν, στις 18 Ιουνίου 2010 υπέβαλλε και επίσημα την παραίτησή του στην πρόεδρο της Φινλανδίας Τάρια Χάλονεν, ενώ την ίδια ημέρα επικυρώθηκε ο διορισμός της από το κοινοβούλιο με 115 ψήφους υπέρ, 56 κατά, ενώ 29 βουλευτές απείχαν από την ψηφοφορία.

Στις εκλογές του 2011 το Κεντρώο κόμμα ηττήθηκε στις εκλογές ενώ η πρωθυπουργός συνέχισε τις συνομιλίες για τη συγκρότηση μας κυβέρνησης με την ίδια πρωθυπουργό, οι συνομιλίες αυτές κατέρρευσαν και η ίδια παραιτήθηκε από πρωθυπουργός. Τη διαδέχθηκε στην πρωθυπουργία ο Γίρκι Κατάινεν.

## Παραίτηση από πρόεδρος του Κέντρου
Στις 22 Ιουνίου 2011 η Κιβινιέμι επέστρεψε ως αρχηγός της αντιπολίτευσης, ενώ σε δηλώσεις της στις αρχές του 2012, ανακοίνωσε ότι δεν θα είναι υποψήφια πρόεδρος του κόμματος στο συνέδριο του καλοκαιριού όπου θα γινόταν. Τη διαδέχθηκε στην αρχηγία του κόμματος της ο Γιούχα Σίπιλα. 

## Αναπληρώτρια Γενική Γραμματέας του ΟΟΣΑ
Η Κιβινιέμι ανέλαβε τα καθήκοντα της στις 25 Αυγούστου 2014. Είναι υπεύθυνη για τη στρατηγική εποπτεία των εργασιών του ΟΟΣΑ, την αποτελεσματική διάκυβέρνηση, το εμπόριο και τη γεωργία.

## Παραπομπές


Κατηγορία:Πρωθυπουργοί της Φινλανδίας
Κατηγορία:Γυναίκες Πρωθυπουργοί
Κόκκινη Αφίσα

Η **Κόκκινη Αφίσα** ήταν διάσημη αφίσα προπαγάνδας, η οποία διανεμήθηκε από την δοσιλογική κυβέρνηση της Γαλλίας του Βισύ και τις γερμανικές αρχές την άνοιξη του 1944 στο κατεχόμενο Παρίσι, για να δυσφημίσει 23 Γάλλους μαχητές αντιστάσεων, μέλη της παρτιζάνικης ομάδας Μανουσιάν. 

Ο όρος Κόκκινη Αφίσα αναφέρεται επίσης στις γενικότερες συνθήκες γύρω από τη δημιουργία και τη διανομή της αφίσας, τη σύλληψη, δοκιμή και εκτέλεση αυτών των μελών της παρτιζάνικης ομάδας Μανουκιάν.

Κατηγορία:Ιστορία της Γαλλίας κατά τον Β΄ Παγκόσμιο Πόλεμο
Κατηγορία:Προπαγάνδα
Κάλας της Φρυγίας

Ο **Κάλας** (ή **Κάλλας**) ήταν αρχαίος Έλληνας καταγόμενος από την Μακεδονία, ο οποίος έζησε κατά τον 4ο αιώνα π.Χ.

## Βιογραφικά στοιχεία
Καταγόταν από την Ελίμεια της γεωγραφικής-ιστορικής περιοχής της Άνω Μακεδονίας του αρχαίου βασιλείου της Μακεδονίας. Ήταν γιος του αριστοκράτη Άρπαλου, εγγονός του Μαχάτα του ξακουστού γλύπτη, καθώς και πρώτος ξάδερφος του Αντίγονου Α΄ στρατηγού του Μεγάλου Αλεξάνδρου και μετέπειτα βασιλιά της Μακεδονίας (306 π.Χ. - 301 π.Χ) και ιδρυτή της Δυναστείας των Αντιγονιδών.

Ο Κάλας συμμετείχε και κατείχε διοικητική θέση στο στράτευμα που έστειλε ο βασιλιάς Φίλιππος Β΄ στην Μικρά Ασία υπό την ηγεσία των στρατηγών Παρμενίωνα και Άτταλου το 336 π.Χ. Κατά τη μάχη του Γρανικού παρά τον ομώνυμο ποταμό στην Μικρά Ασία, ηγήθηκε του θεσσαλικού ιππικού του στρατού του Μεγάλου Αλεξάνδρου, ενώ μέσα στο ίδιο έτος διορίστηκε σατράπης της Ελλησποντιακής Φρυγίας (Μικράς Φρυγίας), στην οποία συντόμως έπειτα προσαρτήθηκε και η Παφλαγονία (αρχαιότερα βόρεια Φρυγία).

Σύμφωνα με ιστορικά στοιχεία, ο Κάλας φαίνεται να απεβίωσε πριν το έτος 325 π.Χ.

## Πηγές
* Μέμνων ο Ηρακλείδης, *[https://web.archive.org/web/20160930095648/http://www.attalus.org/greek/memnon1.html Ιστορία της Ηράκλειας]*.
* Διόδωρος Σικελιώτης, *Ιστορική Βιβλιοθήκη*, τόμοι: XVI/16ος (360 π.Χ. - 336 π.Χ.), XVII/17ος (335 π.Χ. - 324 π.Χ.).
* Ουίλλιαμ Σμιθ, *[[Λεξικό της ελληνικής και ρωμαϊκής βιογραφίας και μυθολογίας|Λεξικό της ελληνικής και ρωμαϊκής βιογραφίας και μυθολογίας (Dictionary of Greek and Roman Biography and Mythology)]]*, "Κάλας", Βοστώνη 1867. (στην Αγγλική γλώσσα).



Κατηγορία:Αρχαίοι Μακεδόνες
Κατηγορία:Αρχαίοι Έλληνες στρατηγοί
Κατηγορία:Σατράπες της Αλεξανδρινής Αυτοκρατορίας
Κατηγορία:Ελληνιστική περίοδος
Χάγκις

**Χάγκις** (αγγλ. *haggis*) είναι το εθνικό πιάτο της Σκωτίας. Είναι κιμάς από καρδιά, συκώτι και πνεύμονες προβάτου, ανακατεμένος με αλεύρι βρώμης και καρυκευμένος με κρεμμύδια και μπόλικο πιπέρι, ο οποίος σιγοβράζει μέσα σε στομάχι προβάτου για περίπου τρεις ώρες. Συνιστάται με γεύση πικάντικη με πιπέρι και πλιγούρι βρώμης όπως γίνονται τα λουκάνικα.

Συνήθως σερβίρεται τη νύχτα των Χριστουγέννων και την παραμονή της Πρωτοχρονιάς και από πολλούς θεωρείται σαν το εθνικό παραδοσιακό φαγητό των Σκοτσέζων. Σερβίρεται ζεστό, βγαλμένο από τη “θήκη” του και συνοδεύεται από καρότα και πατάτες πουρέ. Το χάγκις θεωρείται από τους Σκοτσέζους ένα από τα πιο νόστιμα φαγητά.

Το πιάτο έχει πολλές παραλλαγές και συνταγές, όπως κάθε άλλη λαϊκή συνταγή.

Το συγκεκριμένο έδεσμα, έχει απαγορευτεί στις ΗΠΑ λόγω των υλικών του καθώς από το 1971, απαγορεύονται τα φαγητά που περιέχουν εντόσθια προβάτων.

## Παραπομπές


Κατηγορία:Βρετανική κουζίνα
Κατηγορία:Τρόφιμα με βάση το κρέας
Ο Ταξιτζής Μας

δεξιά|100 px|μικρογραφία|Το σήμα της εκπομπήςΟ **Ταξιτζής** (ή *Ο ταξιτζής μας*) ήταν ελληνική τηλεοπτική σειρά του Καναλιού των Ενόπλων Δυνάμεων της κρατικής τηλεόρασης, με βασικό πρωταγωνιστή τον ηθοποιό Θεόδωρο Κατσαδράμη, στο ρόλο ενός συνηθισμένου επαγγελματία οδηγού Ταξί της Αθήνας. Η σειρά προβλήθηκε επί εβδομαδιαίας βάση (Σάββατο ή Κυριακή) από το Δεκέμβριο του 1977 έως τα μέσα Αυγούστου του 1979 σε 70 επεισόδια των 45 λεπτών το καθένα. Παραγωγός της σειράς -της οποίας το σενάριο έγραφαν πολλοί διαφορετικοί συγγραφείς, ενώ τη σκηνοθετούσαν αρκετοί σκηνοθέτες- ήταν ο Τζέιμς Πάρις. Η σειρά, της οποίας το περιεχόμενο ήταν κοινωνικό, προβλήθηκε σε επανάληψη λίγα χρονιά μετά την αρχική της προβολή, τόσο από την ΕΤ2 όσο και το ΡΙΚ.
## Πηγές
* [«Ο ταξιτζής (1977)» Ανακτήθηκε στις 13/12/2019](https://www.retrodb.gr/wiki/index.php/%CE%9F_%CF%84%CE%B1%CE%BE%CE%B9%CF%84%CE%B6%CE%AE%CF%82_(1977))

Ταξιτζης
Μαρ Κοντρέρας

Η **Μαρ Κοντρέρας** (*Marisela Contreras Leyva*, 8 Φεβρουαρίου 1981 -) είναι Μεξικανή ηθοποιός και τραγουδίστρια. 

Η πρώτη της επαφή με την ήταν το 2002 όταν συμμετείχε στο μουσικό ριάλιτι *Operación Triunfo*, όπου κατέκτησε την έβδομη θέση. Το 2007 έκανε το τηλεοπτικό της ντεμπούτο σαν ηθοποιός στην τηλενουβέλα *Muchachitas como tu*.

## Φιλμογραφία
**Operación Triunfo* - 2002, ως Διαγωνιζόμενη (μουσικό ριάλιτι, τερμάτισε στην 7η θέση)
**Hoy No Me Puedo Levantar* - 2007, ως Μαρία/Άνα
**Muchachitas como tú* - 2007, ως Λορένα
**Tormenta en el paraíso* - 2007/08, ως Ιατ. Πενέλοπε Μονταλμπάν
**High School Musical: El Desafio Mexico* - 2008, ως Λούλι Κάσας ντελ Κάμπο (ταινία)
**Plantados* - 2008, ως Κλάουδια (σειρά)
**¡Qué plantón!* - 2009, ως Λα Ρόσα (θεατρική παράσταση)
**Mar de amor* - 2009/10, ως Λορένα
**Teresa* - 2010/11, ως Λουσία Άλβαρες Γρανάδος
**[[Άνα Πάολα|La que no podía amar]]* - 2011/12, ως Βανέσα Γαλβάν Βιγιασενιόρ
**Se Vale* - 2012, ως Η ίδια (τηλεοπτικό σόου)
**¿Qué le dijiste a Dios?* - 2013, ως Μαριφέρ (ταινία)
**Como dice el dicho* - 2013, ως Κάρλα (σειρά)
**Hoy No Me Puedo Levantar* - 2014, ως Μαλένα (θεατρική παράσταση)
**[[Δεν σε συγχωρώ|Lo imperdonable]]* - 2015, ως Νανσιγιάγα
**Malapata* - 2015, ως Μάγδα
**Marta tiene un marcapasos* - 2016, ως Κονσουέλο
**[[Η αγάπη ήρθε|Vino el amor]]* - 2016/17, ως Σούζαν Ο'Νιλ Γουίλιαμς
**Like* - 2018, ως Ισάουρα
**Por amar sin ley 2* - 2019, ως Λορένσα Τόρρες

## Παραπομπές


## Εξωτερικοί Σύνδεσμοι

* 
* Sitio Oficial De Mar Contreras
* Página oficial 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Θέρμες του Αχιλλέως

Οι **Θέρμες του Αχιλλέως** ήταν θέρμες στο Βυζάντιο (και στη συνέχεια στην Κωνσταντινούπολη). Βρίσκονταν πλησίον του Στρατηγίου, ενώ αναφέρονταν ως οι παλαιότερες της πόλης, καθώς η ανέγερσή τους αποδιδόταν στον μυθικό ιδρυτή της, Βύζαντα. Ωστόσο, η ακριβής χρονολόγησή τους ανάγεται στην περίοδο βασιλείας του αυτοκράτορα Αδριανού. Αναμορφώθηκαν κατά τη διάρκεια του 5ου αιώνα από τον έπαρχο της πόλεως, Κύρο τον Πανοπολίτη.

## Παραπομπές

## Πηγές

*  
*  
*  

Κατηγορία:Βυζαντινή Κωνσταντινούπολη
Κατηγορία:Ρωμαϊκές θέρμες
Γιάννης Αθητάκης

Ο **Γιάννης Αθητάκης** (Ηράκλειο Κρήτης, 22 Ιουλίου 1982) είναι Έλληνας ηθοποιός του θεάτρου, του κινηματογράφου και της τηλεόρασης. Έχει συνεργαστεί με σημαντικούς σκηνοθέτες και θιάσους σε μεγάλες παραγωγές, ενώ έχει εμφανιστεί σε δημοφιλείς τηλεοπτικές σειρές.

## Βιογραφία
Γεννήθηκε στο Ηράκλειο Κρήτης. Σπούδασε υποκριτική τέχνη στο «Θέατρο των Αλλαγών» (2007–2009) και παρακολούθησε σεμινάρια μεταγλώττισης με τον Ακίνδυνο Γκίκα (2018). Το 2022–2023 παρακολούθησε το Πρόγραμμα Συμπληρωματικής Εκπαίδευσης (E-learning) στο Εθνικό και Καποδιστριακό Πανεπιστήμιο Αθηνών, στο αντικείμενο της Θεατρικής Αγωγής και Σκηνοθεσίας.

## Θεατρική πορεία
Έχει συμμετάσχει σε πολυάριθμες θεατρικές παραστάσεις, μεταξύ των οποίων:
* *Ιστορία χωρίς όνομα* (σκην. Κώστας Γάκης, Faliro Summer Theater, 2021)
* *Ωνάσης: Τα θέλω όλα* (σκην. Σταμάτης Φασουλής, Θέατρο Παλλάς, 2019–2020)
* *Τρελαντώνης* (σκην. Σοφία Σπυράτου, Θέατρο Βέμπο, 2018–2019)
* *Cabaret* (σκην. Σωτήρης Χατζάκης, Θέατρο Παλλάς, 2018)
* *[[Άννα Καρένινα]]* (σκην. Πέτρος Ζούλιας, Εθνικό Θέατρο – Σκηνή REX, 2016)
* *[[Εντίθ Πιάφ|Πιαφ]]* (σκην. Πέτρος Ζούλιας, Εθνικό Θέατρο – Σκηνή REX, 2015)
* *Ο Αγαπητικός της Βοσκοπούλας* (σκην. Πέτρος Ζούλιας, Θέατρο Παλλάς, 2014)
* *[[Αρσενικό και παλιά δαντέλα (ταινία)|Αρσενικό και παλιά δαντέλα]]* (σκην. Σταμάτης Φασουλής, Θέατρο Παλλάς, 2014)
* *Chicago* (σκην. Σταμάτης Φασουλής, Θέατρο Παλλάς, 2012–2013)
* *Τα κορίτσια με τα μαύρα* (σκην. Αλέξανδρος Ρήγας, Θέατρο Αλίκη, 2010–2012)

Το καλοκαίρι του 2023 συνεργάστηκε με το Υπουργείο Πολιτισμού, την Εθνική Λυρική Σκηνή και την ομάδα *Androidus Project* στο θεατρικό δρώμενο *PandemonCracy – Ο Πανικός της εποχής στο Παν-δαιμόνιο της Φύσης*, στο Ιδαίον Άντρο.

## Τηλεόραση
Έχει εμφανιστεί σε τηλεοπτικές σειρές, όπως:
* Στο Παρά 5 (Mega)
* Γοργόνες  ( Mega )
* Η πολυκατοικία ( Mega )
* Ματωμένα Χώματα ( Alpha  )
* Ποιος μας πιάνει!  ( Mega )
* 7 Ζωές (ΑΝΤ1)
* Το Αμάρτημα της Μητρός μου (ANT1)
* *[[Κάτω Παρτάλι]]* (MEGA)
* Στο καλό, γλυκιά μου συμπεθέρα (ΑΝΤ1)
* Daddy cool  (ΑΝΤ1)
* Γυναίκα Χωρίς Όνομα  (ΑΝΤ1)
* Μόλις Χθες ( ΣΚΑΪ )
* *Μαίρη Μαίρη Μαίρη* (MEGA )

* *[[Έτερος Εγώ (τηλεοπτική σειρά)|Έτερος Εγώ: Νέμεσις]]* *(Cosmote TV)*

* Ηλέκτρα (ΕΡΤ1)
* IQ160 (STAR)
* Grand Hotel (ΑΝΤ1)

## Κινηματογράφος
* *Έτερον ήμισυ* (σκην. Βαγγέλης Σεϊτανίδης)

## Άλλες δραστηριότητες
Εκτός από την υποκριτική, έχει ασχοληθεί με το τραγούδι, την κολύμβηση, την κατάδυση, την ιππασία και την εμψύχωση ομάδων ενηλίκων μέσω σεμιναρίων δημιουργικής έκφρασης και θεατρικού αυτοσχεδιασμού.
## Παραπομπές

Κατηγορία:Έλληνες ηθοποιοί

Κατηγορία:Έλληνες ηθοποιοί θεάτρου
Παρεκκλήσιον (βυζαντινή αρχιτεκτονική)

Το **παρεκκλήσιον** είναι είδος πλευρικού παρεκκλησίου το οποίο απαντάται στην αρχιτεκτονική των βυζαντινών εκκλησιών. Πρωτοεμφανιζόμενα στη θρησκευτική αρχιτεκτονική κατά τη διάρκεια της περιόδου μεταξύ του 4ου-5ου αιώνα, τα συγκεκριμένα παρεκκλήσια ήτα δυνατό να χρησιμεύσουν για διάφορους σκοπούς, ενώ η κατασκευή τους δεν ακολουθούσε κάποιο συγκεκριμένο αρχιτεκτονικό σχέδιο. Μεταξύ του 10ου και του 12ου αιώνα, ο αριθμός τους πολλαπλασιάστηκε, ενώ, πλέον, ήσαν ενσωματωμένα εντός του γενικότερου αρχιτεκτονικού σχεδίου της εκκλησίας και, χωροθετημένα ανά δυάδες, ήταν συμμετρικά χτισμένα μεταξύ τους. Ωστόσο, ο συγκεκριμένος γεωμετρικά αρμονικός χαρακτήρας τους εγκαταλείφθηκε κατά τη διάρκεια της περιόδου μεταξύ του 13ου και του 15ου αιώνα, καθώς τα παρεκκλήσια, πλέον, αποτελούσαν μεγάλου μεγέθους κατασκευές, οι οποίες πλαισίωναν ήδη υπάρχουσες εκκλησίες. Επίσης, αρκετές φορές χρησιμοποιούνταν ως νεκρικό παρεκκλήσιο για την ταφή των μελών μίας οικογένειας ή την μνημόνευση των προγόνων της.

## Εκκλησία του Σωτήρος της Χώρας
thumb|right|Άποψη του παρεκκλησίου της Εκκλησίας του Σωτήρος της Χώρας.
thumb|left|Αρχιτεκτονικό σχέδιο της εκκλησίας, όπου το παρεκκλήσιον εμφανίζεται στα δεξιά του εσωτερικού νάρθηκα.

Ευρισκόμενο στα δεξιά του εσωτερικού νάρθηκα ή προθαλάμου, το παρεκκλήσιον χρησίμευε ως νεκρικό παρεκκλήσιο. Είναι σκεπασμένο από τον δεύτερο σημαντικότερο θόλο της εκκλησίας (διάμετρος 4,5 μ.), ενώ διαθέτει εσωτερικό πέρασμα το οποίο επιτρέπει την άμεση πρόσβαση στο ναό ή κλίτος της εκκλησίας. Είναι διακοσμημένο με τοιχογραφίες. Όπως με αρκετές ακόμη εκκλησίες, η συγκεκριμένη, ανά τους αιώνες, υπέστη αριθμό αρχιτεκτονικών παρεμβάσεων, με συνέπεια οι βόρειοι και νότιοι τοίχοι του παρεκκλησίου, πλέον, να μην είναι συμμετρικοί μεταξύ τους.

## Εκκλησία της Παμμακαρίστου
Το παρεκκλήσιον της Εκκλησίας της Παμμακαρίσοτυ, εκκλησίας χτισμένης, πιθανώς, κατά τη διάρκεια του 11ου αιώνα ως μοναστηριού, χρησίμευσε, επίσης, ως νεκρικό παρεκκλήσιο. Ανεγέρθηκε από την Μαρία, χήρα του Μιχαήλ Ταρχανειώτη Γλαβά, ο οποίος απεβίωσε προς το 1305. Αφιερωμένο στον «Χριστό τον Λόγο», η αρχιτεκτονική του είναι εκείνη εγγεγραμμένης σταυροειδούς εκκλησίας με πέντε θόλους, όπου, επί του κεντρικού θόλου του παρεκκλησίου, αναπαριστάται ο Χριστός Παντοκράτωρ, περιστοιχισμένος από τους προφήτες της Παλαιάς Διαθήκης.

thumb|left|Άποψη του εσωτερικού του παρεκκλησίου της Εκκλησίας της Παμμακαρίστου.

thumb|right|Άποψη του κεντρικού θόλου του παρεκκλησίου της Παμμακαρίστου, όπου αναπαριστάται ο Χριστός Παντοκράτωρ, περιστοιχισμένος από τους προφήτες της Παλαιάς Διαθήκης.

## Δείτε επίσης
* Βυζαντινή αρχιτεκτονική
* Βυζαντινό μωσαϊκό
* Βυζαντινή τέχνη

## Παραπομπές


## Πηγές

*  
*  
*
Γενικό Νοσοκομείο Αθηνών «Αλεξάνδρα»

}Το **Γενικό Νοσοκομείο Αθηνών «Αλεξάνδρα»** (πρώην *Μαιευτήριο «Αλεξάνδρα»*) βρίσκεται στην Αθήνα. Οφείλει την ονομασία του στην Πριγκίπισσα Αλεξάνδρα της Ελλάδας και της Δανίας στης οποίας τη μνήμη ονοματοδοτήθηκε, από τον Βασιλιά Παύλο. Είναι δημόσιο, ανήκει στην Α΄ Υγειονομική Περιφέρεια Αθηνών και είναι ενταγμένο στο ΕΣΥ. Τα εγκαίνια του νοσοκομείου πραγματοποιήθηκαν στις 10 Δεκεμβρίου του 1954. Ξεκίνησε ως μαιευτική κλινική, αλλά σταδιακά, περιέλαβε όλες τις ιατρικές ειδικότητες.
χωρίς-πλαίσιο|Νοσοκομείο Αλεξάνδρα |δεξιά
## Η ιστορία του Νοσοκομείου
Η πρώτη προσπάθεια ίδρυσης του έγινε το **1888** και οφείλεται στον τότε Πρύτανη αείμνηστο καθηγητή Θεόδωρο Αφεντούλη, ο οποίος αγωνίστηκε με πείσμα και μεγάλο φανατισμό για την ίδρυση του, αλλά δυστυχώς εκείνη η προσπάθεια απέτυχε εξ ολοκλήρου. Μετά από αποτυχημένες προσπάθειες, το έτος **1898** από τον Πρύτανη αείμνηστο καθηγητή Σπυρίδων Μαγγίνα όπου και αγοράστηκε οικόπεδο δίπλα στο Αρεταίειο Νοσοκομείο για την ίδρυση Μαιευτηρίου, το **1901** επί Πρυτάνεως Κ. Μητσοπουλου και οφείλεται στον καθηγητή Δ. Κόνσολα, το **1908** με τότε πρύτανη Μ. Κατσαρά, το **1914** μετά τους Βαλκανικούς πολέμους η οποία έγινε από τον καθηγητή Κ. Λούρο, το **1920** από τον καθηγητή Ν. Πετσάλη, το **1922** από καθηγητή Κ. Λούρο, το **1924** που λόγω κακών χειρισμών ιδρύθηκε το Μαιευτήριο '''«Μαρίκα Ηλιάδη»''', τελικώς στις **10 Δεκεμβρίου 1954** έγιναν τα εγκαίνια του Μαιευτηρίου μετά από τις πετυχημένες ενέργειες του καθηγητή Ν. Λούρου, άξιου συνεχιστή και κληρονόμο μίας εθνικής ιδέας, την οποία κληρονόμησε από τον πατέρα του Κ. Λούρο. 
Ξεκίνησε ως «Μαιευτική – Γυναικολογική Κλινική» και τα έτη 1955 και 1959 προστέθηκαν Παθολογικές Κλινικές.
Πλέον αποτελεί ιατρικό, νοσηλευτικό, εκπαιδευτικό και ερευνητικό κέντρο τόσο στη Μαιευτική και Γυναικολογία όσο και στην παθολογία και καρδιολογία.
δεξιά|χωρίς-πλαίσιο

## Διεύθυνση Ιατρικής Υπηρεσίας

δεξιά|χωρίς-πλαίσιο

### Εργαστηριακός Τομέας

## Διοίκηση
*Διοικητής: Ελπινίκη Α. Ταβιανάτου
*Αναπληρωτής Διοικητής: Ευσταθία Κατοίκου

## Παραπομπές


## Εξωτερικοί σύνδεσμοι
* 

Αλεξανδρα Νοσοκομειο Γενικο
Αυταρχισμός

Ο **αυταρχισμός** είναι μορφή διακυβέρνησης που χαρακτηρίζεται από ισχυρή κεντρική εξουσία και περιορισμένες πολιτικές ελευθερίες. Τα αυταρχικά καθεστώτα μπορεί να είναι ολιγαρχικά, μονοκομματικά ή το συνηθέστερο, δικτατορίες. 

Ο αυταρχισμός χαρακτηρίζεται από εξαιρετικά συγκεντρωμένη και κεντρική εξουσία που διατηρείται από την πολιτική καταπίεση και τον αποκλεισμό των πιθανών αμφισβητιών. Τα αυταρχικά καθεστώτα βασίζονται, κατά τον Άνταμ Πρζεβόρσκι (Adam Przeworski), στην προπαγάνδα, την οικονομική ανάπτυξη, και τα δημόσια έργα. Η μετάβαση από ένα αυταρχικό σύστημα σε μια πιο δημοκρατική μορφή διακυβέρνησης αναφέρεται ως εκδημοκρατισμός.

## Παραπομπές


## Εξωτερικοί σύνδεσμοι
* 


Κατηγορία:Εξουσία
Κατηγορία:Πολιτικός πολιτισμός
Κατηγορία:Πολιτικές θεωρίες
Κατηγορία:Κοινωνικές θεωρίες
Κατηγορία:Πολιτικά συστήματα
Τετρακομία

Η **Τετρακομία** ήταν πόλη στην Αρχαία Βιθυνία.

Η τοποθεσία της βρίσκεται πλησίον του Κεραμέτ, στη Μικρά Ασία.

## Παραπομπές


Κατηγορία:Αρχαίες πόλεις της Βιθυνίας
Κατηγορία:Εγκαταλελειμμένοι οικισμοί στην Τουρκία
Κατηγορία:Ιστορία της Επαρχίας της Προύσας
Σανδαράκη

Η **Σανδαράκη** (, λατινικά: *Sandaraca*) ήταν παράκτια πόλη στην Αρχαία Βιθυνία, σε απόσταση 90 σταδίων ανατολικά του Ποταμού Οξίνη.

Η τοποθεσία της βρίσκεται πλησίον του Ζονγκουλντάκ, στη Μικρά Ασία.
## Παραπομπές

## Πηγές

Κατηγορία:Αρχαίες πόλεις της Βιθυνίας
Κατηγορία:Εγκαταλελειμμένοι οικισμοί στην Τουρκία
Κατηγορία:Ιστορία της Επαρχίας του Ζονγκουλντάκ
Ρήσιον

Το **Ρήσιον** ήταν πόλη στην Αρχαία Θράκη, η οποία κατοικείτο κατά τη διάρκεια της βυζαντινής περιόδου.

Η τοποθεσία του βρίσκεται πλησίον του Τσομπαναγιαζμά, στην Ανατολική Θράκη.

## Παραπομπές


Κατηγορία:Πόλεις της αρχαίας Θράκης
Κατηγορία:Εγκαταλελειμμένοι οικισμοί στην Τουρκία
Κατηγορία:Οικισμοί της Βυζαντινής Αυτοκρατορίας
Κατηγορία:Ιστορία της Επαρχίας της Κωνσταντινούπολης
Άγιος Στέφανος Κασσωπαίων Κέρκυρας

Ο **Άγιος Στέφανος** Κασσωπαίων ή Άγιος Στέφανος Σινιών, είναι παραθαλάσσιο χωριό στις βορειοανατολικές ακτές της Κέρκυρας σε υψόμετρο 7 μέτρα. Βρίσκεται σε απόσταση 34 χλμ. (οδηγικά) βόρεια από την πόλη της Κέρκυρας. Ως οικισμός αναφέρεται επίσημα το 1951 να απογράφεται στην τότε κοινότητα Σινιών. Το 1994 με το ΦΕΚ 56Α - 14/04/1994 αποσπάται από την κοινότητα Σινιών και προσαρτάται στον τότε δήμο Κασσοπαίων. Σύμφωνα με το σχέδιο Καλλικράτης και μετά την τροποποίησή του το 2019 υπάγεται στη δημοτική ενότητα Κασσωπαίων του δήμου Βόρειας Κέρκυρας και σύμφωνα με την απογραφή 2011 έχει 87 κατοίκους.
## Πληθυσμός

## Δείτε επίσης
Στην Κέρκυρα υπάρχουν οι συνώνυμοι οικισμοί: Άγιος Στέφανος Θιναλίου και Άγιος Στέφανος Αυλιωτών.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Λίμναι (Παμφυλία)

Οι **Λίμναι** () ήταν πόλη στην Αρχαία Παμφυλία, η οποία κατοικείτο κατά τη διάρκεια της ρωμαϊκής περιόδου.

Η τοποθεσία της βρισκόταν πλησίον του Γιαλνιζμπάγ Ντεγιρμέν, στη Μικρά Ασία.

## Παραπομπές


Κατηγορία:Αρχαίες πόλεις της Παμφυλίας
Κατηγορία:Εγκαταλελειμμένοι οικισμοί στην Τουρκία
Κατηγορία:Ρωμαϊκές πόλεις στην Τουρκία
Κατηγορία:Ιστορία της Επαρχίας Αττάλειας
Τετραπυργία (Καππαδοκία)

Η **Τετραπυργία** ήταν πόλη στην επαρχία της Γαρσαυρίας, στην Αρχαία Καππαδοκία.

Η τοποθεσία της πιθανολογείται πως βρισκόταν πλησίον του Κεμεργιαϊλά, στη Μικρά Ασία.

## Παραπομπές


## Πηγές

Κατηγορία:Αρχαίες πόλεις της Καππαδοκίας
Κατηγορία:Εγκαταλελειμμένοι οικισμοί στην Τουρκία
Κατηγορία:Ιστορία της Επαρχίας Μερσίνης
Τένεδος (Παμφυλία)

Η **Τένεδος** ήταν οχυρωμένη παράκτια πόλη στα δυτικά της Αρχαίας Παμφυλίας, σε απόσταση 20 σταδίων δυτικά της Αττάλειας.

Η τοποθεσία της βρισκόταν επί του Αράμπ Σου, στη Μικρά Ασία.

## Παραπομπές


## Πηγές

Κατηγορία:Αρχαίες πόλεις της Παμφυλίας
Κατηγορία:Εγκαταλελειμμένοι οικισμοί στην Τουρκία
Τράπεζα τροφίμων

Η **τράπεζα τροφίμων** είναι ένα μη κερδοσκοπικό εθελοντικό ίδρυμα που αναλαμβάνει τη συλλογή τροφίμων και προϊόντων διατροφής από ιδιώτες και εταιρίες και την αναδιανομή τους σε ιδρύματα, συσσίτια και γεύματα αγάπης. Στην Ελλάδα  τράπεζα τροφίμων ιδρύθηκε το 1995 με πρωτοβουλία του Γεράσιμου Βασιλόπουλου. 

## Παραπομπές


## Εξωτερικοί σύνδεσμοι
* Η επίσημη ιστοσελίδα τράπεζας τροφίμων στην Ελλάδα

Κατηγορία:Μη κερδοσκοπικοί οργανισμοί
Κατηγορία:Φιλανθρωπία
Κόραμα

Τα **Κόραμα** ήταν πόλη στην Αρχαία Καππαδοκία, η οποία κατοικείτο κατά τη διάρκεια της βυζαντινής περιόδου. 

Η τοποθεσία της βρισκόταν πλησίον του Γκιόρεμε, στη Μικρά Ασία.

## Παραπομπές


Κατηγορία:Αρχαίες πόλεις της Καππαδοκίας
Κατηγορία:Εγκαταλελειμμένοι οικισμοί στην Τουρκία
Κατηγορία:Οικισμοί της Βυζαντινής Αυτοκρατορίας
Κατηγορία:Ιστορία της Επαρχίας της Καισαρείας
Χάρτβιγκ Λέγκερ

Ο **Χάρτβιγκ Λέγκερ** γεννήθηκε στις 15 Ιουλίου 1965, είναι αυστριακός πολιτικός και πρώην υπηρεσιακός καγκελάριος και αντικαγκελάριος της Αυστρίας.

## Πρώιμη ζωή και εκπαίδευση
Ο Λέγκερ γεννήθηκε στις 15 Ιουλίου 1965 στο Selzthal της Στυρίας και αποφοίτησε το 1983 από το Stiftsgymnasium Admont. Ξεκίνησε η σταδιοδρομία του ως πιλότος, αλλά μετά από έναν τραυματισμό, αποσύρθηκε από αυτή την επιλογή και ξεκίνησε ως ασφαλιστής σε μεγάλες ασφαλιστικές εταιρείες όπως π.χ Allianz.Επίσης από το 2014 έως το 2017 ασχολήθηκε και με τον αθλητισμό αφού διετέλεσε και πρόεδρος της αθλητικής ένωσης.

## Πολιτική
Στις 18 Δεκεμβρίου 2017, ανέλαβε ως εξωκοινοβουλευτικός υπουργός το υπουργείο Οικονομικών, μετά την ανάληψη της καγκελαρίας από τον Σεμπάστιαν Κουρτς, επίσης έχει διατελέσει και ειδικός σύμβουλος στον καγκελάριο κατά την περίοδο της θητείας του.

## Αντικαγκελάριος της Αυστρίας
Έπειτα από το ξέσπασμα του σκανδάλου Ίμπιζα, όπου και ύποπτος ήταν ο Χανς-Κρίστιαν Στράχε ο οποίος ήταν και αντικαγκελάριος της κυβέρνησης συνασπισμού. Λόγος ήταν εξαγορά από Ρώσο Ολιγάρχη και ξέπλυμα μαύρου χρήματος. Έτσι εξαναγκάστηκε σε παραίτηση και στις 22 Μαΐου 2019 τον διαδέχθηκε σε αυτό το αξίωμα και τις 28 Μαΐου 2019 όπου παραιτήθηκε για να γίνει Καγκελάριος.

## Καγκελάριος της Αυστρίας
Στις 28 Μαΐου 2019 διαδέχθηκε στο αξίωμα της καγκελαρίας τον Σεμπάστιαν Κουρτς, μετά την υποβολή της παραίτησής του, λόγω το ότι δεν έλαβε ψήφο εμπιστοσύνης από το εθνικό συμβούλιο, λόγω του σκανδάλου Ίμπιζα. Διορίσθηκε προσωρινά στην καγκελαρία εως ότου διορισθεί μια υπηρεσιακή κυβέρνηση όπου θα διενεργήσει τις εκλογές. Στις 3 Ιουνίου 2019 τον διαδέχθηκε στο αξίωμα της Καγκελαρίας η Μπριγκίτε Μπίρλαϊν, καθώς όλα τα πολιτικά κόμματα συμφώνησαν στον διορισμό της.

## Παραπομπές


Κατηγορία:Αυστριακοί πολιτικοί
Κατηγορία:Αυστριακοί καγκελάριοι
Βουλευτικές εκλογές της Μαδαγασκάρης (2019)

**Βουλευτικές εκλογές** διεξήχθησαν στη Μαδαγασκάρη στις 27 Μαΐου 2019 για την εκλογή των 151 μελών της Εθνοσυνέλευσης. Οι εκλογές αυτές ακολούθησαν τις προεδρικές εκλογές του Νοεμβρίου και Δεκεμβρίου 2018, οι οποίες οδήγησαν στην επιστροφή στην εξουσία του Αντρί Ραζοελίνα ως προέδρου μετά τη νίκη του επί του Μαρκ Ραβαλομανάνα στον δεύτερο γύρο.

Το αποτέλεσμα ήταν μια καθαρή νίκη για τους Νέους Αποφασισμένους Μαλαγάσιους, που κέρδισαν 84 από τις 151 έδρες, εξασφαλίζοντας τη δυνατότητα σχηματισμού κυβέρνησης πλειοψηφίας, αντικαθιστώντας την προηγούμενη συνασπισμένη κυβέρνηση που σχηματίστηκε μετά τις προηγούμενες εκλογές. Το αντιπολιτευόμενο κόμμα Tiako i Madagasikara (TIM), υπό την ηγεσία του Μαρκ Ραβαλομανάνα, κέρδισε 16 έδρες, ενώ πέντε μικρότερα κόμματα εξασφάλισαν από μία έδρα το καθένα. Οι ανεξάρτητοι υποψήφιοι παρουσίασαν επίσης ισχυρή επίδοση, κερδίζοντας 46 έδρες.

## Εκλογικό σύστημα
Τα 151 μέλη της Εθνοσυνέλευσης εξελέγησαν με δύο μεθόδους. Τα 87 εκλέχθηκαν από μονοεδρικές περιφέρειες με το πλειοψηφικό σύστημα, ενώ τα υπόλοιπα 64 αναδείχθηκαν από 32 διεδρικές εκλογικές περιφέρειες.

## Αποτελέσματα

## Παραπομπές


2019
Μαδαγασκαρη
Χώνος Ρεθύμνης

Ο **Χώνος** είναι χωριό και έδρα ομώνυμης τοπικής κοινότητας του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Βρίσκεται 50 χλμ. ανατολικά από το Ρέθυμνο, σε υψόμετρο 360 μ.. Το όνομα του χωριού προέρχεται από τη λέξη, η οποία στο κρητικό ιδίωμα σημαίνει καταβόθρα.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Ghono*, στην επαρχία Μυλοποτάμου. Στην ενετική απογραφή του 1583 από Καστροφύλακα αναφέρεται ως *Cono* με 212 κατοίκους και 554 οφειλόμενες αγγαρείες και ο Φραντσέσκο Μπαζιλικάτα το 1630 ως *Chono*. Στην οθωμανική απογραφή του 1671 αναφέρεται ως *Honos* με 14 χαράτσια. Το 1881 ανήκε στον δήμο Δαμάστας και σύμφωνα με την απογραφή είχε αμιγώς χριστιανικό πληθυσμό, με 170 κατοίκους. Στην απογραφή του 1900 είχε 263 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1925 ο Χώνος προσαρτήθηκε στην κοινότητα Αΐμονα, αλλά το 1930 ορίστηκε έδρα ομώνυμης κοινότητας. Το 1959 η έδρα της κοινότητας μεταφέρθηκε στη Δροσιά, όπου παρέμεινε μέχρι την Καποδιστριακή διοικητική διαίρεση το 1997, όταν το χωριό εντάχθηκε στον δήμο Κουλούκωνα.

Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Ο κεντρικός ναός της ενορίας είναι ο δίκλιτος ναός της Αγίας Κυριακής (νότιο κλίτος) και του Ευαγγελισμού της Θεοτόκου (βόρειο κλίτος). Στην ενορία του χωριού εντάσονται επίσης τα εξωκλήσια Άγιος Γεώργιος και Άγιος Ιωάννης ο Πρόδρομος.. Στο χωριό λειτουργούσε παλαιότερα μονοτάξιο δημοτικό σχολείο. Το κτίριο του σχολείου κτίστηκε τη δεκαετία του 1930. Η αρχική σκεπή από κεραμίδια έχει αντικατασταθεί από αμιαντοτσιμέντο.

Το τοπίο του γύρω από το χωριό έχει σχηματιστεί λόγω της καρστικής αποσάθρωσης των ασβεστολιθικών πετρωμάτων του Ψηλορείτη. Νότια του χωριού έχει σχηματιστεί με αυτό τον τρόπο πλάτωμα το οποίο παροχετεύεται από δύο φυσικές δολίνες ή χώνους. Ακόμη νοτιότερα, στην περιοχή Κουρτσά έχει καρστική αποσάθρωση έχει δημιουργήσει φυσικά γλυπτά στους βράχους, σχηματίζοντας κοφτερές άκρες. Η Κουρτσά είναι η μεγαλύτερη σε έκταση τέτοια περιοχή στην Κρήτη.

## Δείτε επίσης
***[[Κοινότητα Χώνου]]***

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου
Όρος Ρεθύμνου

Το **Όρος** είναι χωριό του δήμου Ρεθύμνης, της περιφερειακής ενότητα Ρεθύμνης της Κρήτης. Σύμφωνα με την απογραφή του 2011 έχει 54 κατοίκους. Απέχει 20 χιλιόμετρα από το Ρέθυμνο, και είναι κτισμένο σε υψόμετρο 490 μ., στους πρόποδες του όρους Βρύσινας. Η οικονομία του χωριού είναι γεωργοκτηνοτροφική.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Oros* στην επαρχία Ρεθύμνου. Στην ενετική απογραφή του 1583 από τον Καστροφύλακα αναφέρεται ως *Oros* με 141 κατοίκους και 308 οφειλόμενες αγγαρείες και ο Φραντσέσκο Μπαζιλικάτα το 1630 ως *Oros*. Στην τουρκική απογραφή του 1659 αναφέρεται ως *Horoz* με 52 σπίτια. Στην απογραφή του 1881 αναφέρεται στο δήμο Χρωμοναστηρίου ως Όρος και είχε 83 Χριστιανούς και 16 Τούρκους κατοίκους. Στην απογραφή του 1900 είχε 116 κατοίκους. Στην απογραφή του 1920 αναφέρεται ως έδρα αγροτικού δήμου. Το 1925, το Όρος ορίστηκε έδρα κοινότητας, η οποία παρέμεινε την Καποδιστριακή διοικητική διαίρεση, οπότε και προσαρτήθηκε στον Δήμο Ρεθύμνης.

Δείτε: ***[[Κοινότητα Όρους]]***

Στις 28 Αυγούστου 1941, στην αρχή της Γερμανικής Κατοχής της Κρήτης, ο Φριτς Σούμπερτ και οι στρατιώτες του δολοφόνησαν τον κοινοτάρχη του Όρους Παντελή Παπαδάκη με την κατηγορία ότι υποσάλπτει και κρύβει Βρετανούς στρατιώτες και αμοίβεται για τις υπηρεσίες του με χρυσές λίρες. Aπό το Όρος κατάγεται ο αντιπρόεδρος του ΤΕΕ και αρχιμηχανικός του ΟΣΕ Αντώνιος Κοτζαμπασάκης.

Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
Στο Όρος βρίσκεται ο ναός της Αγίας Μαρίνας. Ο ναός είναι αναγεννησιακού ρυθμού και στο εσωτερικού βρίσκονται εικόνες του 1862 και του 1871 από τους Βυβιλάκη και Σταθάκη. Ο κοιμητηριακός ναός του χωριού είναι αφιερωμένος στον Άγιο Αντώνιο. Άλλοι ναοί του χωριού είναι του Αγίου Bασιλείου και Αγίου Γεωργίου.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Πύρινδος

Η **Πύρινδος** () ήταν πόλη στην Αρχαία Καρία, η ύπαρξη της οποίας αναφέρεται από τον Στέφανο τον Βυζάντιο. Επρόκειτο για πόλη-κράτος.
 
Η ακριβής τοποθεσία της δεν έχει ακόμη ταυτοποιηθεί.

## Παραπομπές


Κατηγορία:Αρχαίες πόλεις της Καρίας
Κατηγορία:Εγκαταλελειμμένοι οικισμοί στην Τουρκία
Κατηγορία:Αρχαίες ελληνικές πόλεις-κράτη
Κατηγορία:Χαμένες αρχαίες πόλεις
Μέση Ρεθύμνου

Η **Μέση** είναι χωριό και έδρα ομώνυμης κοινότητος του Δήμου Ρεθύμνης στην Περιφερειακή Ενότητα Ρεθύμνης της Κρήτης. Βρίσκεται 13 χλμ. ανατολικά από το Ρέθυμνο, σε υψόμετρο 220 μ.

## Ιστορικά στοιχεία
Στην περιφέρεια του χωριού έχουν εντοπιστεί διάσπαρτοι μινωικοί τάφοι της υστερομινωικής περιόδου. Στη θέση Λίσματα, βορειοδυτικά του χωριού, εντοπίστηκαν δύο ασύλητοι λαξευτοί θαλαμοειδείς τάφοι της ΥΜΙΙΙ, οι οποίοι όμως είχαν σχεδόν καταστραφεί ολοκληρωτικά από την άρωση του χώματος. Μέσα στους τάφους βρέθηκαν λάρνακες, αγγεία, κύπελλα και χάντρες. Τάφοι βρέθηκαν επίσης στη θέση Φωκιανά, όπου ο Άρθουρ Έβανς αναφέρει ότι βρέθηκε μια σαρκοφάγος, Αέρας και Μουρνιανή. Στη θέση Σελλί έχουν βρεθεί κατάλοιπα μικρού μινωικού οικισμού.

Είναι πιθανόν το χωριό να ήταν έδρα βυζαντινής επισκοπής και να πήρε το όνομά του από το γεγονός ότι βρισκόταν ανάμεσα στις επισκοπές Μυλοποτάμου και Καλαμώνος.
ο χωριό αναφέρεται από τον Φραντσέσκο Μπαρότσι το 1577 ως *Messi*. Στην ενετική απογραφή του 1583 από Καστροφύλακα αναφέρεται ως *Messi* με 114 κατοίκους και ο Φραντσέσκο Μπαζιλικάτα το 1630 ως *Messi*. Στην απογραφή η οποία διενεργήθηκε το 1834 από τους Αιγυπτίους, απογράφεται μαζί με άλλα χώρια της περιοχής, με συνολικό πληθυσμό 50 χριστιανικές και 180 τουρκικές οικογένειες. Ο Εμμανουήλ Λαμπρινάκης αναφέρει ότι στη Μέση οι Οθωμανοί τουφέκισαν αγωνιστές που είχαν συμμετάσχει στη μάχη στο Αρκάδι, το 1866.

Στην απογραφή του 1881 υπαγόταν στον δήμο Αμνάτου και είχε 202 χριστιανούς και 5 Τούρκους κατοίκους. Στην απογραφή του 1900 υπάγεται στον ίδιο δήμο, ο οποίος είχε μετονομαστεί σε δήμο Αρκαδίου, και είχε 246 κατοίκους. Το 1925, η Μέση ορίστηκε έδρα ομώνυμης κοινότητας στην Επαρχία Ρεθύμνης, και με την Καποδιστριακή διοικητική διαίρεση προσαρτήθηκε στον Δήμο Αρκαδίου.

Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Ο καθεδρικός ναός του χωριού είναι αφιερωμένος στο Γενέσιο του Αγίου Ιωάννη και στο εσωτερικό του υπάρχουν εικόνες του 19ου αιώνα. Ο νεκροταφικός ναός είναι αφιερωμένος στον Άγιο Γεώργιο. Άλλοι ναοί στην περιφέρεια του χωριού περιλαμβάνουν τους Aγία Kυριακή και Άγιοι Tεσσαράκοντα Mάρτυρες.

Νοτιοανατολικά του χωριού υπάρχει σπήλαιο γνωστό ως Κιουμπρά, όπου βρίσκεται μνημείο πεσόντων για τη μάχη που δόθηκε σε εκείνη τη θέση ανάμεσα σε αντιστασιακούς και Γερμανούς.

## Προσωπικότητες
* Γεώργιος Χορτάτσης - ποιητής

## Διοικητικά στοιχεία
Ως οικισμός αναφέρεται επίσημα το 1925 με το ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης, μαζί με την Αγία Τριάδα και την Λούτρα, αποτελούν τη τοπική κοινότητα Μέσης που υπάγεται στη δημοτική ενότητα Αρκαδίου του Δήμου Ρεθύμνης και σύμφωνα με την απογραφή του 2021 έχει πληθυσμό 378 κατοίκους.

*Δείτε: *'Κοινότητα Μέσης**'

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Νουβιολογία

Ως **νουβιολογία** ορίζεται η, κυρίως αρχαιολογικής φύσεως, επιστήμη η οποία ειδικεύεται στην επιστημονική μελέτη της Αρχαίας Νουβίας, καθώς και των αρχαιοτήτων της. 

Επίσης, ορισμένες φορές, ο συγκεκριμένος όρος χρησιμοποιείται για τον ορισμό επιστημόνων οι οποίοι μελετούν αρχαίες περιοχές και πολιτισμούς στα νότια της Αρχαίας Αιγύπτου. Η χρήση του συγκεκριμένου όρου καθιερώθηκε από τον Πολωνό αρχαιολόγο Καζιμίερζ Μιχαουόφσκι, ενώ, παράλληλα, η πρωτεύουσα της Πολωνίας, Βαρσοβία, αποτέλεσε σημαντικό κέντρο της νουβιολογίας.

## Παραπομπές


Κατηγορία:Ιστορία της Νουβίας
Κατηγορία:Μελέτη περιοχών ανά αρχαία ιστορία
Κατηγορία:Αρχαιολογία στην Αίγυπτο
Κατηγορία:Αρχαιολογία στο Σουδάν
Αράλ (αποσαφήνιση)

Ο όρος **Αράλ** αναφέρεται σε:

* Αράλ, πόλη του Καζακστάν.
* Αράλ, πόλη στην αυτόνομη επαρχία Ουιγούρων του Σιντσιάνγκ της δυτικής Κίνας.
* Αράλη, λίμνη στο Ουζμπεκιστάν και το Καζακστάν.
* Στην εταιρεία πετρελαιοειδών Aral.
A Bola TV

Η **A Bola TV** είναι πορτογαλικό καλωδιακό και δορυφορικό τηλεοπτικό κανάλι. Είναι αθλητικό κανάλι που ανήκει στην ίδια εταιρεία που κατέχει την πορτογαλική αθλητική εφημερίδα *[[A Bola]]*, που διανέμεται στην Πορτογαλία, στην πορτογαλική διασπορά και στην πορτογαλόφωνη Αφρική. Το περιεχόμενο αφορά κυρίως το ποδόσφαιρο, αλλά και πολλά άλλα αθλήματα, ακόμα και μερικά show της F1.

Το κανάλι εμφανίστηκε μετά από συμφωνία μεταξύ της Sociedade Vicra Desportiva και της MEO και υπέγραψε σύμβαση αποκλειστικότητας με αυτήν την πλατφόρμα. Ενώ είναι περιορισμένη στην Πορτογαλία, είναι ευρέως διαθέσιμη στην Αφρική.

## Δικαιώματα ραδιοτηλεοπτικής μετάδοσης

### Ποδόσφαιρο

*  Καμπεονάτο ντε Πορτουγκάλ 
*  Πρωτάθλημα Ινδίας

### Ποδόσφαιρο σάλας

*  LNFS

### Χειροσφαίριση

*  Πρωτάθλημα Πορτογαλίας (Εκτός από τους εντός έδρας αγώνες των Μπενφίκα, Σπόρτινγκ και Πόρτο)

## Παραπομπές


Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2012
Κατηγορία:Τηλεοπτικοί σταθμοί στην Πορτογαλία